"ניר חפץ הוא שקרן וכזבן": תמלילי שרה נתניהו מחדר החקירות - וואלה! חדשות
מערכת וואלה! חדשות יום שישי, 07 בדצמבר 2018, 21:45
"ניר חפץ הוא שקרן וכזבן, מעולם לא דיברתי עם עורך דין דוד שמרון על עניין העסקתו" - כך עולה מתמלילי חקירת שרה נתניהו שפורסמו הערב (שישי) ב"חברת החדשות". במשרדי להב 433 הוסיפה אשת ראש הממשלה כי "כשמני נפתלי העליל עליי במשטרה, חפץ, שהיה אז הדובר שלי, אמר עליו שהוא שקרן רמאי שמעליל עלילות ואסור להאמין לאף מילה שלו. עכשיו תחליפו את השם של מני בניר. אין לי מושג מה היא 'ועדת ההיתרים של מבקר המדינה', פעם ראשונה שאני שומעת את המונח הזה".
גורם המקורב לחקירה אמר כי מניתוח ראשוני של חקירתה, החשדות נגדה לא הופרכו. עם זאת ההערכה היא שלא תידרש לחקירה נוספת.
פרקליטה של נתניהו, עורך דין יוסי כהן, מסר בסיום חקירתה הבוקר כי "כצפוי, בסיום החקירה יתברר שמדובר בעוד גיבוב כזבים וסיפורי מעשיות של עד המדינה ניר חפץ, שאין בהם כלום. כשהתיקים האחרים מתרסקים, ממציאים בדיות חדשות. עד מתי תמשך הרדיפה אחרי משפחת נתניהו?".
היורשת של מרקל: השמרנים בגרמניה בחרו מנהיגה חדשה למפלגה
חשודה במסירת מידע כוזב למבקר המדינה: שרה נתניהו נחקרה בלהב 433
על פי הערכות לא תידרש לחקירה נוספת. נתניהו (צילום: רויטרס)
"שקרן וכזבן". חפץ (צילום: ראובן קסטרו)
נתניהו נחקרה היום באזהרה במשרדי להב 433 בלוד, בחשד למסירת מידע כוזב למבקר המדינה. החקירה התקיימה כשלוש שעות. ההחלטה לחקור את אשת ראש הממשלה הגיעה בעקבות עדותו של יועץ התקשורת לשעבר של משפחת נתניהו, חפץ, אותה מסר במסגרת הסכם עד מדינה בתיק 4000, פרשת בזק-וואלה.
על פי החשד, נתניהו עשתה שימוש בחשבוניות פיקטיביות בהן דיווחה כי תרמה סכום כסף לעמותת יד שרה כשבפועל הכסף הועבר לחפץ כשכר טרחה. בכך הטעתה את מבקר המדינה והחסירה מידע כוזב.